CELEX: 31990R0048
Language: lt
Date: 1990-01-09 00:00:00
Title: 1990 m. sausio 9 d. Komisijos reglamentas (EEB) Nr. 48/90 dėl tam tikrų prekių klasifikavimo Kombinuotojoje nomenklatūroje

Svarbus teisinis pranešimas

|

31990R0048

Oficialusis leidinys L 008 , 11/01/1990 p. 0016 - 0017 specialusis leidimas suomių kalba: skyrius 2 tomas 7 p. 0111  specialusis leidimas švedų kalba: skyrius 2 tomas 7 p. 0111 

		Komisijos reglamentas (EEB) Nr. 48/901990 m. sausio 9 d.dėl tam tikrų prekių klasifikavimo Kombinuotojoje nomenklatūrojeEUROPOS BENDRIJŲ KOMISIJA,atsižvelgdama į Europos ekonominės bendrijos steigimo sutartį,atsižvelgdama į Tarybos reglamentą (EEB) Nr. 2658/87 dėl tarifų ir statistinės prekių nomenklatūros bei dėl bendrojo muitų tarifo [1] su paskutiniais pakeitimais, padarytais Reglamentu (EEB) Nr. 3845/89 [2], ypač į jo 9 straipsnį,kadangi siekiant užtikrinti, kad būtų vienodai taikoma minėto reglamento priede išdėstyta Kombinuotoji nomenklatūra, būtina patvirtinti priemones, susijusias su šio reglamento priede nurodytų prekių klasifikavimu;kadangi Reglamente (EEB) Nr. 2658/87 nustatytos Kombinuotosios nomenklatūros aiškinimo bendrosios taisyklės taip pat taikomos bet kuriai kitai nomenklatūrai, kuri visiškai ar iš dalies paremta Kombinuotąja nomenklatūra arba kuria nustatomas papildomas Kombinuotosios nomenklatūros padalijimas, ir kuri, siekiant taikyti tarifus bei kitas su prekyba susijusias priemones, yra įdiegta specialiomis Bendrijos nuostatomis;kadangi pagal minėtas bendrąsias taisykles prekės, apibūdintos šio reglamento priedo lentelės 1 skiltyje, turi būti klasifikuojamos pagal tam tikrus 2 skiltyje nurodytus KN kodus remiantis 3 skiltyje išdėstytais paaiškinimais;kadangi Nomenklatūros komitetas per jo pirmininko nustatytą laikotarpį nepareiškė savo nuomonės,PRIĖMĖ ŠĮ REGLAMENTĄ:1 straipsnisPrekės, apibūdintos šio dokumento priedo lentelės 1 skiltyje, Kombinuotojoje nomenklatūroje klasifikuojamos pagal tam tikrus KN kodus, nurodytus minėtos lentelės 2 skiltyje.2 straipsnisŠis reglamentas įsigalioja dvidešimt pirmą dieną po jo paskelbimo Europos Bendrijų oficialiajame leidinyje.Šis reglamentas yra privalomas visas ir tiesiogiai taikomas visose valstybėse narėse.Priimta Briuselyje, 1990 m. sausio 9 d.Komisijos varduChristiane ScrivenerKomisijos narė[1] OL L 256, 1987 9 7, p. 1.[2] OL L 374, 1989 12 22, p. 2.--------------------------------------------------PRIEDASPrekių aprašymas | Klasifikavimas KN kodas | Paaiškinimai |(1) | (2) | (3) |1.Pramoginė programinė įranga, įrašyta diskuose, kurie naudojami automatiniuose duomenų apdorojimo įrenginiuose. | 85249091 | Klasifikavimas nustatomas pagal Kombinuotosios nomenklatūros aiškinimo 1 ir 6 bendrųjų taisyklių nuostatas, 85 skirsnio 6 pastabą ir KN kodų 8524, 852490 ir 85249091 formuluotes. |2.Taškinės matricos ekranai, kuriuos sudaro skystųjų kristalų sluoksnis tarp dviejų stiklo lakštų ar plokštelių su tam tikru taškų skaičiumi (išdėstytų linijomis ir stulpeliais), su C-MOS technologijos sąsajos elektronine plokšte. | 85312090 | Klasifikavimas nustatomas pagal Kombinuotosios nomenklatūros aiškinimo 1 ir 6 bendrųjų taisyklių nuostatas bei KN kodų 8531, 853120 ir 85312090 formuluotes. |3.Indikacinės lemputės su dviem jungties kontaktais, sudarytos iš spalvoto (permatomo) plastikinio įdėklo (30 mm ilgio ir 8 mm skersmens), į kurį įdėtas šviesos šaltinis, kurį sudaro dujinės iškrovos lemputė ir du varžai. Lemputės skirtos montuoti į buitinius elektros prietaisus ir rodyti, kad prietaisas prijungtas prie maitinimo tinklo. Jas galima naudoti 220 V arba 380 V įrenginiuose. | 85318090 | Klasifikavimas nustatomas pagal Kombinuotosios nomenklatūros aiškinimo 1 ir 6 bendrųjų taisyklių nuostatas, 94 skirsnio 1 pastabos f punktą ir KN kodų 8531, 853180 ir 85318090 formuluotes. Indikacinė lemputė yra daugiau nei šviesos šaltinis, klasifikuojamas pagal 8539 kodą. Ji rodo, ar įvairiuose prietaisuose yra elektros įtampa, todėl laikoma vaizdo signalizacijos įtaisu, žymimu KN kodu 8531. |4.Optiniai elementai, kuriuos sudaro aštuonkampis lęšis, padarytas iš akrilinės dervos, pritvirtintas prie paprasto metalinio laikiklio, kokie naudojami diaskopiniams projektoriams montuoti. | 90029091 | Klasifikavimas nustatomas pagal Kombinuotosios nomenklatūros aiškinimo 1 ir 6 bendrųjų taisyklių nuostatas bei KN kodų 9002, 900290 ir 90029091 formuluotes. Elementas laikomas montuojamuoju, nes yra tvirtinamas prie metalinio laikiklio. |--------------------------------------------------